วันนี้ได้มีโอกาสมาหาของอร่อยๆแถวลาดปลาเค้าครับ....แถวนี้ของอร่อยท่าจะเยอะจริงๆ ทั้งสองข้างทางเต็มไปด้วยร้านอาหารและผู้คนแต่สิ่งที่ทำให้ผมหยุดจอดรถและต้องเข้าไปทานก็คือ ร้านจอมยุทธไร้เทียมทาน ข้าวผัดปู อยากจะลองซักหน่อยว่าจะไร้เทียมทานจริงรึเปล่า?


บรรยากาศ --- มีทั้งนั่งในห้องแอร์เย็นๆ และนั่งด้านนอกตรงฟุตบาท  


เมนูมีไม่เยอะครับพวกข้าวผัด ผัดหมี่ กุ้งอบวุ้นเส้น ออกแนวคล้ายๆอาหารจีนนะครับ

ข้าวผัดปู --- ให้เยอะใช้ได้ ข้าวน่าจะอุ่นกว่านี้หน่อย ปูมาเป็นเม็ดๆแต่ชืดๆหน่อยครับแต่รวมๆก็พอใช้ได้

หมี่ผัดฮ่องกง --- เส้นเหนียวนุ่มดี แต่มันจะออกจืดๆชืดๆครับ

น้ำใบเตย --- มีออกแค่กลิ่นๆครับ รสใบเตยไม่ค่อยออก หวานน้อยไปนิดนึง

ลอดช่อง --- หวานอร่อยดีครับ มันกะทิมากๆ เสียดายให้น้อยไปหน่อย


สุปแล้วร้านนี้อาหารจะออกจืดๆชืดๆไปหน่อย....ถ้าใครชอบอาหารรสแบบนี้คงถูกใจแต่ส่วนตัวชอบอาหารแบบติดเค็ม ติดหวานมากกว่าครับแต่ก็ทานได้นะครับ ได้ 3 ดาวครับผม^^


JUST EAT IT!!!

